b'\n_START_ARTICLE_\nEzio Jazbec\n_START_SECTION_\n\xc5\xbdivljenjepis\n_START_PARAGRAPH_\nJazbec je kon\xc4\x8dal u\xc4\x8ditelji\xc5\xa1\xc4\x8de v Trstu in nato od leta 1940 do 1942 slu\xc5\xbeboval v tr\xc5\xbea\xc5\xa1ki okolici. Po kapitulaciji Italije 1943 se je pridru\xc5\xbeil NOB, bil ujet in interniranv Nem\xc4\x8dijo. Po osvoboditvi je bil do leta 1950 ponovno u\xc4\x8ditelj v Trstu in drugih krajih Primorske, nazadnje v Kopru. Od leta 1950 do 1956 je bil urednik tednika italijanske narodnostne skupnosti La nostra lotta v Kopru. Nato je do 1975 delal na Radiu Koper, kjer je bil med drugim urednik kulturno-prosvetne in literarne redakcije govorneg programa v italijan\xc5\xa1\xc4\x8dini, ter pomo\xc4\x8dnik direktorja.'